CELEX: 22008D0033
Language: lt
Date: 1205452800000
Title: 2008 m. kovo 14 d. EEE jungtinio komiteto sprendimas Nr. 33/2008, iš dalies keičiantis EEE susitarimo XVIII priedą (Darbuotojų sveikata ir sauga, darbo teisė ir vienodas požiūris į vyrus ir moteris)

10.7.2008   
            
            
               LT
            
            
               Europos Sąjungos oficialusis leidinys
            
            
               L 182/30
            
         
      EEE JUNGTINIO KOMITETO SPRENDIMAS
   
   Nr. 33/2008
   2008 m. kovo 14 d.
   iš dalies keičiantis EEE susitarimo XVIII priedą (Darbuotojų sveikata ir sauga, darbo teisė ir vienodas požiūris į vyrus ir moteris)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą su pakeitimais, padarytais Protokolu, patikslinančiu Europos ekonominės erdvės susitarimą (toliau – Susitarimas), ypač į jo 98 straipsnį,
   kadangi:
   
               (1)
            
            
               Susitarimo XVIII priedas buvo iš dalies pakeistas 2007 m. spalio 26 d. EEE jungtinio komiteto sprendimu Nr. 132/2007 (1).
            
         
               (2)
            
            
               Į Susitarimą turi būti įtraukta 2006 m. liepos 5 d. Europos Parlamento ir Tarybos direktyva 2006/54/EB dėl moterų ir vyrų lygių galimybių ir vienodo požiūrio į moteris ir vyrus užimtumo bei profesinės veiklos srityje principo įgyvendinimo (nauja redakcija) (2).
            
         
               (3)
            
            
               Direktyva 2006/54/EB nuo 2009 m. rugpjūčio 15 d. panaikinamos Tarybos direktyvos 75/117/EEB (3), 76/207/EEB (4), 86/378/EEB (5) ir 97/80/EB (6), kurios yra įtrauktos į Susitarimą ir todėl pagal Susitarimą turi būti panaikintos nuo 2009 m. rugpjūčio 15 d.,
            
         NUSPRENDĖ:
   1 straipsnis
   Susitarimo XVIII priedas iš dalies keičiamas taip:
   
               1)
            
            
               Po 21a punkto (Tarybos direktyva 97/80/EB) įterpiamas šis punktas:
               
                           „21b
                        
                        
                           . 32006 L 0054: 2006 m. liepos 5 d. Europos Parlamento ir Tarybos direktyva 2006/54/EB dėl moterų ir vyrų lygių galimybių ir vienodo požiūrio į moteris ir vyrus užimtumo bei profesinės veiklos srityje principo įgyvendinimo (nauja redakcija) (OL L 204, 2006 7 26, p. 23).
                           Šios direktyvos nuostatos šio Susitarimo tikslais adaptuojamos taip:
                           
                                       a)
                                    
                                    
                                       3 straipsnis pakeičiamas taip:
                                       „Siekiant užtikrinti visišką moterų ir vyrų lygybę per visą darbingą amžių, vienodo požiūrio principas nekliudo valstybėms narėms ir toliau laikytis arba imtis priemonių, numatančių konkrečias lengvatas, padedančias nepakankamai atstovaujamai lyčiai verstis profesine veikla arba šalinančias ar kompensuojančias nepalankias profesinės veiklos sąlygas.“;
                                    
                                 
                                       b)
                                    
                                    
                                       12 straipsnis papildomas šia pastraipa:
                                       „5.   1 dalies 1 sakinyje Islandijai ir Norvegijai nurodyta 1990 m. gegužės 17 d. data pakeičiama 1994 m. sausio 1 d., o Lichtenšteinui – 1995 m. gegužės 1 d.“;
                                    
                                 
                                       c)
                                    
                                    
                                       19 straipsnio 4 dalies a punkte žodžiai „Sutarties 141 straipsnis“ pakeičiami į žodžius „EEE susitarimo 69 straipsnis“.“
                                    
                                 
                     
         
               2)
            
            
               17 punkto (Tarybos direktyva 75/117/EEB), 18 punkto (Tarybos direktyva 76/207/EEB), 20 punkto (Tarybos direktyva 86/378/EEB) ir 21a punkto (Tarybos direktyva 97/80/EB) tekstai panaikinami nuo 2009 m. rugpjūčio 15 d.
            
         2 straipsnis
   Direktyvos 2006/54/EB tekstas islandų ir norvegų kalbomis, kuris turi būti paskelbtas Europos Sąjungos oficialiojo leidinio EEE priede, yra autentiškas.
   3 straipsnis
   Šis sprendimas įsigalioja 2008 m. kovo 15 d., jei EEE jungtiniam komitetui buvo pateikti visi pranešimai, kurie numatyti Susitarimo 103 straipsnio 1 dalyje (7).
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2008 m. kovo 14 d.
      
         
            EEE jungtinio komiteto vardu
         
         
            Pirmininkas
         
         Alan SEATTER
         
      
   
   
      (1)  OL L 100, 2008 4 10, p. 1.
   
      (2)  OL L 204, 2006 7 26, p. 23.
   
      (3)  OL L 45, 1975 2 19, p. 19.
   
      (4)  OL L 39, 1976 2 14, p. 40.
   
      (5)  OL L 225, 1986 8 12, p. 40.
   
      (6)  OL L 14, 1998 1 20, p. 6.
   
      (7)  Konstituciniai reikalavimai nurodyti.